Document ID: 31984R1555

Padomes Regula (EEK) Nr. 1555/84
(1984. gada 4. jūnijs),
ar ko groza Regulu (EEK) Nr. 3671/81 par dažu Turcijas izcelsmes lauksaimniecības produktu ievešanu Kopienā
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 113. pantu,
ņemot vērā Komisijas priekšlikumu,
tā kā Regulā (EEK) Nr. 3671/81 [1] ir noteikts, ja Komisija, saskaņā ar Regulas (EEK) Nr. 1035/72 [2] 25. un 25.a pantu, ievieš kompensācijas maksu par dažu Turcijas izcelsmes augļu un dārzeņu importu, tad tajā pašā laikā šiem produktiem atkārtoti ievieš muitas nodokli tādā pakāpē, kāda bija spēkā pirms 1981. gada 1. janvāra;
tā kā iepriekšminētā noteikuma piemērošanas rezultātā dažiem Turcijas produktiem var piemērot muitas nodokli, kas ir augstāks par to, par ko no 1981. gada 1. janvāra panākta vienošanās attiecībā uz visām ārpus Kopienas piegādātājām valstīm, uz kurām neattiecas īpašais režīms importam Kopienā;
tā kā atbilstīgi būtu jāgroza Regulas (EEK) Nr. 3671/81 1. pants; tā kā turklāt būtu jāņem vērā režīms, kas saskaņā ar Asociācijas līgumu bija piemērojams importam no Turcijas 1980. gada 31. decembrī,
IR PIEŅĒMUSI ŠO REGULU.
1. pants
Regulas (EEK) Nr. 3671/81 1. pantu aizstāj ar šādu pantu.
"1. pants
Ja Komisija, saskaņā ar Regulas (EEK) Nr. 1035/72 25. un 25.a pantu, ievieš kompensācijas maksu par dažu Turcijas izcelsmes augļu un dārzeņu importu, tad tajā pašā laikā tā atkārtoti ievieš:
- attiecībā uz Turcijas izcelsmes produktiem, kam 1980. gada 31. decembrī nebija tarifa atvieglojumu saskaņā ar noteikumiem, kas izriet no Asociācijas līguma - tādu muitas nodokli, kas piemērojams ārpus Kopienas valstīm, uz kurām attiecas vislielākās labvēlības klauzula;
- attiecībā uz Turcijas izcelsmes produktiem, uz kuriem attiecas īpašais režīms atbilstoši Asociācijas līgumam - Kopējā Muitas tarifa nodokli, ko pašlaik piemēro valstīm, uz kurām attiecas vislielākās labvēlības klauzula, kas samazināts saskaņā ar tiem muitas atvieglojumu shēmas noteikumiem, kas bija spēkā 1980. gada 31. decembrī."
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 1984. gada 4. jūnijā

Labels: 3
17
18